**Referat møte SU og Skolemiljøutvalg SMU. 14.12.22**

**Tilstede:**

Kristin Torsvik, May-Britt Sivertsen, Lene Fredriksen, Sissel Karin Magnussen, Sara Hedeman.

**Frafall:**

Representanter fra FAU og fra elevrådet og Knut Line. Politisk representant var ikke innkalt.

**Saker:**

1. **Info fra skolen**

**Etablering av nytt SU (Samarbeidsutvalg) – SMU (skolemiljøutvalg)**

innkalle politisk representant til neste møte. Rektor informerer om SU og SMU sitt formål. Samarbeidsutvalget består av representanter fra alle personalgruppene, FAU og Elevråd. Rektor er også med i utvalget, og hos oss har det vært ønsket at rektor leder og forbereder møtene.

**Sosial læreplan**

Det ble orientert kort om den sosiale læreplanen. Denne har vært gjennomgått i FAU.

**Presentasjon av forsterket avdeling**

Presentasjonen har blitt gått gjennom i personalgruppene, så siden det ikke var andre til stede på møtet gikk vi ikke gjennom enda en gang. Kan tas opp igjen i FAU.

**Inntak til forsterket avdeling**

Søknadsfrist gikk ut 01.12.22. Det var mange søkere til Nordnes skole, som har 6 ledige plasser.

**Julemarked**

Beløp som kom inn ved julemarkedet. 41000,- Skolen er fornøyd med det. Det var kjekt med julemarked etter 5 år. Nå er vi i gang igjen.

**Skolerute 23-24** – gjennomgang av skolerute, skoleruten er godkjent i SU.

**Forebygging av selvmord** har vært fokusområde i Bergen kommune. Opplegget heter «Livet på timeplanen».

Rektor informerer om at dette temaet er gjennomgått av lærere på planleggingsdag, og at det også skal gjennomgås av fagarbeidere. To av de ansatte er kurset ekstra godt innenfor temaet, og skal ha oppfølgingen med resten av personalgruppen.

**Vold og trusler** – eget nettkurs – har vært sak fra høst 2021. Personalet har hatt TERMA-kurs (terapeutisk mestring av vold og aggresjon) for alle ansatte høst 2021. Nå heter det MAP-kurs. Det blir tatt opp at det kan være behov for å ta opp igjen de ulike fysiske teknikkene og ha noe oppfriskningskurs.

**Vedtekter i SFO** – SFO-avdelingsleder gikk gjennom vedtekter i SFO. Vedtektene ble godkjent i møtet.

**Årsplan i SFO** – SFO-avdelingsleder orienterte om årsplan for SFO, som bygger på ny rammeplan for SFO. Det er vekt på lek og medvirkning i begge planene.

**Jubileum og ny skolefane.**

Vi skal markere at vi er 120 år neste skoleår. Vi feiret 100 årsjubileum i 2003.

Vi har en komite med en lærer, en fagarbeider, avdelingsleder, rektor og 3 av pensjonistene våre. FAU v/leder vil også delta i komiteen. Mons Kvamme som jobber med og har skrevet bok om Nordnes sin lokalhistorie, har også sagt ja til å delta.

Vi vil markere jubileet etter høstferien. I den forbindelse skal vi lage en ny fane. Den gamle er slitt og i ferd med å gå i stykker.

Den nye vil bli brukt først når vi markerer jubileet i høst, og blir deretter å se i 17.maitogene fremover. Maria Udd, som er lokal tekstilkunstner har laget motivet.

Den gamle fanen anvendes fors siste gang ved årets 17.mai, og kommer deretter på utstilling.

1. **Info fra elevråd**

**Det har vært tatt opp i tidligere møter:**

* regler for skoleplassen
* dissen 30 sving, 3 minutter i redet
* ballbingen, småskoletrinnet må bare være inne i bingen når de er der.
* rydding
* sykling ned mot porten
* alle kan delta på basketballbanen

Elevene ønsker seg klatrestativ, flere disser, drikkefontener, mer lego, elevene ønsker at gruppeelevene skal være mer i trinn, lekehus, flere sykler.

4. trinn ønsker å kunne bruke smartklokker i skolen – smartklokker og mobil skal ikke anvendes i skoletid etter konferering med rektor. Dette går på personvern.

7. trinn : Kan leseaksjon kombineres med tegneaksjon? Kaldt vann på 7. trinn. Skifte noen kraner.

De ønsker skolekatalog.

**Kildesortering** – det har vært informert om kildesortering. SU er enige om at dette må bli bedre. Matavfall blir tatt opp, men det er usikkert hvordan dette skal fungere.

**Foreldreundersøkelse** – svarfrist 20. desember. Frem til nå er det 1 av 5 foreldre som har svart. Elevrådet har vært rundt for å reklamere for undersøkelsen. Trinnet som har flest foreldre som besvarer, skal få en premie.

**Info fra FAU**

Rektor informerte kort fra FAU, siden ingen var til stede fra FAU. Rektor er alltid med ved oppstarten av FAU-møtene.

Mange av de nevnte sakene fra skole har vært oppe i FAU også. FAU har også engasjert seg i forhold til nytt klatrestativ. FAU kan eventuelt bidra til å samle inn penger til klatrestativet. Kostnaden er ca. 1 mill. Skolen kan eventuelt bidra med noe, men det må eventuelt komme penger også fra andre steder.

Nordnes velforening har hatt julebasar, og pengene fra basaren går til Nordnestunet.

Referent: Sara Hedemann